Пенчо Славейков
Наметнала плащ тъмен на плещи…

chitanka.info

Наметнала плащ тъмен на плещи,

от изток иде вечер лекостъпна —

от ароматний неин дъх трепти

засегната гората, и зашъпна

през знойний ден прекъснати мечти.

Полето глъхне. Закъснял керван

по витий път потъва в далнината.

На небесата ликът замечтан

дрезгавина таинствена замята —

светът да не досети техний блян.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.